钦定古今图书集成/明伦汇编/皇极典/第172卷 > 商
## 钦定古今图书集成/明伦汇编/皇极典/第172卷 > 商

《商有天下》，天子皆称帝。

按：《史记殷本纪》：“天乙立，是为成汤。”

〈注〉张晏曰：禹、汤皆字也。二王去唐、虞之文，从高阳之质，故夏、殷之王皆以名为号。《谥法》曰：“除虐去残曰汤。”《索隐》曰：汤名履。《书》曰“予小子履”是也。又称天乙者，夏殷之礼，生称王，死称庙，主皆以帝名记之。天亦帝也，殷人尊汤，故曰天乙。

成汤子。“帝外丙，帝外丙弟帝中壬。帝中壬崩，立太子
之子帝太甲，帝太甲子帝沃丁，帝沃丁弟帝太庚。帝
太庚子帝小甲，帝小甲弟帝雍己，帝雍己弟帝太戊。
帝太戊子帝仲丁，帝仲丁弟帝外壬。帝外壬崩，帝河
亶甲立。帝河亶甲子帝祖乙。帝祖乙子帝祖辛。帝祖
辛弟帝沃甲。帝沃甲崩，立沃甲兄祖辛之子帝祖丁。”
帝祖丁崩，立。帝沃甲之子帝南庚，帝南庚崩，立帝祖
丁之子帝阳甲，帝阳甲弟帝盘庚，帝盘庚弟帝小辛。
帝小辛弟帝小乙，帝小乙子帝武丁。帝武丁子帝祖
庚，帝祖庚弟祖甲，是为帝甲。帝甲子帝廪辛，帝廪辛
弟帝庚丁。帝庚丁子帝武乙，帝武乙子帝太丁，帝太
丁子帝乙，帝乙子帝辛，天下谓之纣。

按《风俗通》：汤者，攘也，昌也。言其攘除不轨，改亳为商，
成就王道，天下炽盛。